An Masaker sa Malisbong Masjid, na inapod man na Masaker sa Palimbang, sarong pagtigbak nin sarong pulutong nin mga Muslim Moros kan mga yunit nin Militar kan Pilipinas kadtong Setyembre 24, 1974, sa baryo na baybayon kan Malisbong sa Palimbang , Sultan Kudarat, Mindanao.   Nagsasabi an mga account na natipon kan Moro Women Center sa General Santos City na 1,500 lalaki na Moros na igwang edad 11-70 an natigbak sa laog kan sarong moske, 3,000 mga kababayihan asin aki na igwang edad na 9-60 an nakakulong - kaiba an mga kababayihan na nilugusan - asin 300 na harong an naragba kan pwersa nin gobyerno.  Nangyari an masaker duwang taon matapos ideklara ni Ferdinand Marcos an ley militar kadtong Setyembre 1972.